《春兴六首 其三》
明代·李德

洛阳城里雪初消，流水天津尚有桥。汉寝隋陵春寂寞，龙门伊有晚岧峣。

相如完璧无遗恨，王子吹笙拟见招。为报山人休索价，可能容我伴渔樵。

作者简介：明初广东番禺人，字仲修。洪武三年荐至京师，授洛阳长史，迁济南、西安二府幕，改广西义宁教谕，在职振兴文教。好为诗，晚年究洛闽之学。后人辑其诗，与黄哲、王佐、赵介为《广州四先生集》。